
ПО РЕДА НА ЧЛ.26, АЛ.2 ОТ ЗАКОНА ЗА НОРМАТИВНИТЕ АКТОВЕ


Общински съвет-Белене уведомява всички заинтересовани лица, че на Интернет страницата на общината и на Портала за обществени консултации е публикуван проект на Вътрешни правила за изменение на Вътрешните правила за финансово подпомагане на семейства и двойки с репродуктивни проблеми, жители на Община Белене
На основание чл.26 ал.2 от ЗНА и във връзка с чл.77 от АПК всички заинтересовани лица могат да подават  предложения  и  становища  по предложения проект в 30-дневен срок от публикуването на настоящото съобщение и проекта на изменение на. Предложенията и становищата могат да бъдат депозирани в Община Белене – Център за информация и услуги на гражданите  или  в  деловодството  на  Общински  съвет-Белене:  гр.  Белене,  ул.
„България” № 35 или на e-mail: obs.belene@gmail.com.

1. Мотиви за приемане на Вътрешни правила за изменение на Вътрешните правила за финансово подпомагане на семейства и двойки с репродуктивни проблеми, жители на Община Белене
Вътрешните правила за финансово подпомагане на семейства и двойки с репродуктивни проблеми, жители на Община Белене, са приети с Решение №78, взето с Протокол №10 от 04.08.2020 г. и са изменени с Решение №77, взето с Протокол № 8 от 13.06.2024 г. и Решение №113, взето с Протокол №12 от 02.12.2025 г., на Общински съвет -Белене.
Вътрешните правила съдържат разпоредба, която предвижда максимален размер на допустимото финансово подпомагане за едно семейство/една двойка. Посочената в чл.6 от Вътрешните правила сума, която може да бъде отпусната на едно семейство/една двойка за финансово подпомагане, следва да бъде увеличена, тъй като цените на нужните лекарства и манипулации и разходите, свързани с провеждане на медицинските процедури, се повишиха и не са по силите на много двойки с репродуктивни проблеми. Община Белене като социално отговорна община може да задели по-голяма сума в подпомагането на този процес, съобразно възможностите на бюджета си. Чл. 11, ал. 3 на Закона за нормативните актове изисква изменението на нормативен акт да се извърши с изрична разпоредба на изменящ акт. Поради това, с настоящото се предлага приемане на Вътрешни правила за изменение на Вътрешните правила за финансово подпомагане на семейства и двойки  с репродуктивни проблеми, жители на Община Белене, с което изменение сумата, която може да бъде отпусната на едно семейство/една двойка за финансово подпомагане, да се определи в размер до 1500 евро. Предлага се още изменението да влезе в сила от приемането му, а започналите процедури за финансово подпомагане по реда на  Вътрешни  правила  за  финансово подпомагане на семейства и двойки с репродуктивни  проблеми,  жители  на Община Белене, да се довършват в съответствие с изменението.

2. Цели, които се поставят с приемането на Вътрешните правила:
Целта на приемането на Вътрешните правила е да се актуализира сумата определена в действащия подзаконов нормативен акт с настоящата финансова обстановка в страната и да се стимулира раждаемостта на територията на община Белене.

3. Очаквани резултати от приемане на Вътрешните правила:
Резултатите, които се очакват от прилагането на Вътрешните правила, се свеждат до постигане на целите, наложили приемането на същите.

4. Финансови средства, необходими за прилагането на Вътрешните правила:
За прилагането на Вътрешните правила са необходими допълнителни финансови средства, но същите са във възможностите на бюджета на Община Белене.

5. [bookmark: 5. Анализ за съответствие с правото на Е][bookmark: 5. Анализ за съответствие с правото на Е]Анализ за съответствие с правото на Европейския съюз и правото на Република България:
Предлаганото изменение на Вътрешните правила за финансово  подпомагане на семейства и двойки с репродуктивни проблеми, жители на Община Белене, приети с Решение №78, взето с Протокол №10 от 04.08.2020 г. и изменени с Решение №77, взето с Протокол № 8 от 13.06.2024 г. и Решение №113, взето с Протокол №12 от 02.12.2025 г. на Общински съвет - Белене, е подзаконов нормативен акт, издаден на основание чл. 21, ал. 1, т. 23 и от Закона за местното самоуправление и местната администрация и чл. 11, ал. 3 от Закона за нормативните актове. С предлагания проект на Вътрешни правила не се въвеждат норми и изисквания на правото на Европейския съюз, поради което и извършване на анализ за съответствие с него не е необходим.

Предвид изложеното, предложението  за  изменение  на  Вътрешните  правила за финансово подпомагане на семейства и двойки с репродуктивни проблеми, жители на Община Белене, приети с Решение №78, взето с Протокол №10 от 04.08.2020 г. и изменени с Решение №77, взето с Протокол № 8 от 13.06.2024 г. и Решение №113, взето с Протокол №12 от 02.12.2025 г. на Общински съвет–Белене, е както следва:

Вътрешни правила
за изменение на Вътрешните правила за финансово подпомагане на семейства и двойки с репродуктивни проблеми, жители на Община Белене


§1. Чл.6 се изменя, както следва:
чл.	6.	/изм.	с	Решение	№….	от	…………г.	на	ОбС	Белене,	в	сила	от
…………..г./  Средствата,  отпуснати  на  едно  семейство/една  двойка  за  финансово подпомагане, се определят индивидуално и са в размер до 2000 евро.

ПРЕХОДНИ И ЗАКЛЮЧИТЕЛНИ РАЗПОРЕДБИ

§2. Изменението по §1 от настоящото решение влиза в сила от приемането му.

§3. Започналите процедури за финансово подпомагане  по  реда  на  Вътрешни правила за финансово подпомагане на семейства и двойки с  репродуктивни проблеми, жители на Община Белене се довършват в съответствие с измененията по
§1 от настоящото решение.





ВНОСИТЕЛ:


НИКОЛАЙ АРАБАДЖИЕВ
Председател на Общински съвет-Белене


